smcproject/ml-wiki-sentences huggingface dataset:
2018 ജൂണിൽ  4,379.01 കോടി രൂപ ചെലവഴിച്ച് 24 കിലോമീറ്റർ നീളമുള്ള വിക്രമശില-കറ്റാരിയ റെയിൽ‌-കം-റോഡ് പാലം അംഗീകരിച്ചിട്ടുണ്ട്.
വിക്രം സാരാഭായി ഇംഗ്ലീഷ് വിലാസം https://ml.wikipedia.org/wiki/Vikram_Sarabhai
ലോകപ്രശസ്തനായ ഒരു ഇന്ത്യൻ ശാസ്ത്രജ്ഞനായിരുന്നു ഡോ. വിക്രം അംബാലാൽ സാരാഭായി (ഓഗസ്റ്റ് 12, 1919 - ഡിസംബർ 30, 1971).
ഇന്ത്യൻ ബഹിരാകാശ പദ്ധതിയുടെ പിതാവ് എന്നറിയപ്പെടുന്നത് വിക്രം സാരാഭായി ആണ്.
1919 ഓഗസ്റ്റ് 12-നു ഗുജറാത്തിലെ അഹമ്മദാബാദിൽ ഒരു ധനിക ജൈന കുടുംബത്തിൽ ജനിച്ചു.
സ്കൂൾ വിദ്യാഭ്യാസത്തിനുശേഷം ഗുജറാത്തി കോളേജിൽനിന്ന് ഇന്റർമീഡിയേറ്റ് പരീക്ഷ പാസായ സാരാഭായി 1940-ൽ പ്രകൃതിശാസ്ത്രത്തിൽ ഇംഗ്ലണ്ടിലെ കേംബ്രിജ് സർവകലാശാലയിൽനിന്ന് ബിരുദം സ്വന്തമാക്കി.
തിരിച്ച് ഇന്ത്യയിലെത്തി സി.വി. രാമൻ നേതൃത്വം നൽകുന്ന ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിൽ ഗവേഷണം ആരംഭിച്ചു.
1947 -ൽ കോസ്‌മിക് റേകളെക്കുറിച്ച്  ഗവേഷണം ചെയ്ത്  കേംബ്രിഡ്‌ജിൽ നിന്ന്  പി.എച്ച്.ഡി നേടി.
തുടർന്ന് അഹമ്മദാബാദിലെ ഫിസിക്കൽ റിസേർച്ച് ലാബോറട്ടറിയിൽ കോസ്‌മിക് റേയെക്കുറിച്ച് പഠിപ്പിക്കുന്ന ഫിസിക്സ് പ്രൊഫസ്സറായി.
പിന്നീട് 1965-ൽ അവിടുത്തെ ഡയറക്ടറുമായി.
ഇതിനിടെ ഇന്ത്യയിലെ അണുശക്തി കമ്മീഷനിൽ അദ്ദേഹം നിയമിതനായി.
ഉപഗ്രഹ വിക്ഷേപണത്തിൽ അദ്ദേഹം പ്രത്യേകം താല്പര്യം കാ‍ട്ടി.
ബഹിരാകാശഗവേഷണത്തെ വെറും ശൂന്യാകാശ യാ‍ത്രകളായി വഴിതിരിച്ചു വിടാതെ ,വാർത്താവിനിമയത്തിനും കാലാവസ്ഥാ നിരീക്ഷണത്തിനും ഉപയോഗപ്രദമാക്കുക എന്നതായിരുന്നു അദ്ദേഹത്തിന്റെ ലക്ഷ്യം തുമ്പയിലെ ബഹിരാകാശകേന്ദ്രത്തിന്റെ ശില്പി ഇദ്ദേഹമാണ്.
അദ്ദേഹത്തോടുള്ള ബഹുന്മാനാർത്ഥം തുമ്പ റോക്കറ്റ് വിക്ഷേപണകേന്ദ്രത്തെ “വിക്രം സാരാഭായ് സ്പേസ് സെൻറർ“ എന്ന് നാമകരണം ചെയ്തു.
ശ്രീഹരിക്കോട്ടയിലെ ഉപഗ്രഹ വിക്ഷേപണത്തിന്റെ ശിൽ‌പ്പിയും അദ്ദേഹമാണ്
റോക്കറ്റുകളും ഉപഗ്രഹങ്ങളും നിർമ്മിക്കുന്നതിൽ കഴിവുള്ള ഒരു നല്ല സംഘത്തെ വാർത്തെടുക്കാനായി എന്നത് പിൽക്കാലത്ത് ഇന്ത്യയ്ക്ക് ഈ രംഗത്ത് മുന്നേറ്റമുണ്ടാക്കാൻ സഹായകമായി.
1975-76 കാലഘട്ടത്തിൽ നാസയുടെ സാറ്റലൈറ്റ് ഉപയോഗിച്ച് നടത്തിയ ടെലിവിഷൻ പരീക്ഷണം ഏറെ ചർച്ച ചെയ്യപ്പെട്ടു.
സൈറ്റ് ( SITE- Satellite Instructional Television Experiment ) എന്ന പേരിൽ നടത്തിയ ഈ സംവിധാനം ഉപയോഗിച്ച് 2,400 പിന്നാക്ക ഗ്രാമങ്ങളിൽ ആധുനികവിദ്യാഭ്യാസം എത്തിക്കുന്നതിന് ഇദ്ദേഹം പദ്ധതിയുണ്ടാക്കി
മലയാളിയും പ്രശസ്ത നർത്തകിയും ആയ മൃണാളിനി സാരാഭായിയെയാണ് അദ്ദേഹം വിവാഹം കഴിച്ചത്.
മകൾ മല്ലികാ സാരാഭായിയും പ്രശസ്ത നർത്തകിയാണ്.
സ്വാതന്ത്ര്യസമര സേനാനിയായിരുന്ന മൃദുല സാരാഭായി ഇദ്ദേഹത്തിന്റെ സഹോദരിയാണ്.
1971 ഡിസംബർ 30-ന് കോവളത്ത് വച്ച്  ഹൃദയാഘാതം മൂലം അദ്ദേഹം അന്തരിച്ചു.
1966 -ൽ പത്മഭൂഷണും 1972-ൽ മരണാനന്തരബഹുമതിയായി പത്മവിഭൂഷണും നൽകി രാഷ്ട്രം അദ്ദേഹത്തെ ആദരിച്ചു ശ്രദ്ധേയമായ വാചകം
“ഇദ്ദേഹം ശാസ്ത്രത്തിൽ അതീവതത്പരനായ ചെറുപ്പക്കാരനാണ്, കേം‌ബ്രിഡ്ജിലെ പഠനം വിക്രമിന് ഉന്നത മൂല്യമുള്ളതാകും എന്നെനിക്കുറപ്പുണ്ട്” : രവീന്ദ്രനdh ടാഗോർ
വിക്രം സാരാഭായ് ബഹിരാകാശ കേന്ദ്രം ഇംഗ്ലീഷ് വിലാസം https://ml.wikipedia.org/wiki/Vikram_Sarabhai_Space_Centre
വിക്രം സാരാഭായി ബഹിരാകാശ കേന്ദ്രം ( വി എസ് എസ് സി ), ഭാരതീയ ബഹിരാകാശ ഗവേഷണ സംഘടനയുടെ (ഐ എസ് ആർ ഒ) പ്രമുഖ ബഹിരാകാശ ഗവേഷണ കേന്ദ്രമാണ്.
ഇന്ത്യയുടെ ഉപഗ്രഹ പദ്ധതികൾക്കായി റോക്കറ്റുകളും, കൃത്രിമോപഗ്രഹങ്ങളും വിക്ഷേപിക്കുക എന്ന ഉദ്ദ്യേശത്തോടെയാണിതു സ്ഥാപിച്ചത് .
തിരുവനന്തപുരത്താണ്‌‌ ഈ സ്ഥാപനം സ്ഥിതി ചെയ്യുന്നത്.
ബഹിരാകാശ വാഹനങ്ങളുടെ നിർമ്മാണം, അനുബന്ധ സാങ്കേതിക വിദ്യയുടെ ഗവേഷണം തുടങ്ങിയവയാണ് വി എസ്‌ എസ്‌ സി യുടെ പ്രധാന പ്രവർത്തന മേഖലകൾ.
തുമ്പ റോക്കറ്റ് വിക്ഷേപണ കേന്ദ്രം എന്ന നിലയിൽ 1962-ൽ ആണ്‌ ഇതു സ്ഥാപിതമായത്.
പിന്നീട് ഇന്ത്യൻ ബഹിരാകാശ പദ്ധതിയുടെ പിതാവായ വിക്രം സാരാഭായുടെ ഓർമ്മക്കായി വിക്രം സാരാഭായി ബഹിരാകാശ കേന്ദ്രം എന്നു പുനർനാമകരണം ചെയ്തു.
1962 -ൽ ഇന്ത്യൻ നാഷണൽ കമ്മിറ്റി ഫോർ സ്പേസ് റിസർച്ച് (INCOSPAR)പ്രവർത്തനമാരംഭിച്ചതിന്റെ ഭാഗമായി ഭൂമിയുടെ കാന്തികഭൂമധ്യരേഖക്ക് സമീപമുള്ള തുമ്പയിൽ ഇക്വറ്റേറിയൽ റോക്കറ്റ് ലോഞ്ചിങ്ങ് സ്റ്റേഷൻ ആരംഭിച്ചു.
1963 നവംബർ 21 ന് നൈക്ക് അപ്പാച്ചെ എന്ന റോക്കറ്റ് തുമ്പയിൽ നിന്നും വിക്ഷേപിച്ചു.
1965 ൽ ഇവിടെ സ്പേസ് സയൻസ് ആൻഡ് ടെക്നോളജി സെന്റെർ സ്ഥാപിച്ചു.
1968 ഫെബ്രുവരി 2 ന് തുമ്പ റോക്കറ്റ് വിക്ഷേപണ കേന്ദ്രത്തെ ഐക്യരാഷ്ട്ര സംഘടനക്ക് സമർപ്പിച്ചു.
അവലംബം ↑ Interview with director Ramakrishnan on astrotalkuk.org recorded in August 2013 Archived 2015-02-02 at the Wayback Machine .
വിക്രം സേത്ത്
ഇന്ത്യൻ സാഹിത്യകാരനാണ് വിക്രം സേത്ത്.
ഇന്ത്യയിലെ ഹൈക്കോടതി ചീഫ് ജസ്റ്റിസാകുന്ന ആദ്യ വനിത വിക്രം സേത്തിന്റെ മാതാവായ ജസ്റ്റിസ് ലീലാ സേത്ത് ആണ്.
1988-ലെ കേന്ദ്ര സാഹിത്യ  അക്കാദമി പുരസ്‌കാരം വിക്രം സേത്തിന്റെ 'ദി ഗോൾഡൻ ഗേറ്റ്' എന്ന നോവലിന് ലഭിച്ചു.
ഗോൾഡൻ ഗേറ്റ് (1986)
എ സ്യൂട്ടബിൾ ബോയ് (1993)
An Equal Music (1999)
എ സ്യൂട്ടബിൾ ഗേൾ (പുറത്തുവരാൻ പോകുന്നു) അവലംബം ↑ ↑ ദീപിക ദിനപത്രം ശേഖരിച്ചത് 2019 ജൂലൈ 18
വിക്രമാദിത്യൻ ഇംഗ്ലീഷ് വിലാസം https://ml.wikipedia.org/wiki/Vikramadithyan മരത്തിൽ തൂങ്ങി കിടക്കുന്ന വേതാളവും വിക്രമാദിത്യനും - ഒരു ചിത്രം
ഉജ്ജയിനിലെ രാജാവായിരുന്നു വിക്രമാദിത്യൻ എന്നാണ്‌ ഐതിഹ്യം.
ശ്രീഭദ്രകാളി യുടെ ഉപാസകനായിരുന്നു ഇദ്ദേഹം.
ധൈര്യശാലിയായിരുന്ന അദ്ദേഹം, ലോകം മുഴുവവനും ചുറ്റിസഞ്ചരിക്കുകയും അനേകം അത്ഭുതകരമായ പ്രവർത്തനങ്ങൾ കാഴ്ചവെക്കുകയും ചെയ്തിരുന്നു എന്ന് കരുതപ്പെടുന്നു.
അനുജനായ ഭട്ടിയും , അനുചരനായ വേതാളവും എപ്പോഴും ഇദ്ദേഹത്തിന്റെ കൂടെ ഉണ്ടായിരുന്നു.
കവിയും പണ്ഡിതശ്രേഷ്ഠനുമായ ഭർതൃഹരി വിക്രമാദിത്യന്റെ ജ്യേഷ്ഠനായിരുന്നു.
പ്രിയപത്നിയുടെ വഞ്ചനയാൽ നൈരാശ്യം പൂണ്ട്‌ വനവാസത്തിനു പോകുമ്പോൾ വിക്രമാദിത്യനെ രാജാവായി വാഴിക്കുകയായിരുന്നു.
വിക്രമാദിത്യൻ എന്ന പദവി ഇന്ത്യയിലെ പല രാജാക്കന്മാർക്കും ഉണ്ടായിരുന്നു.
ഇവരിൽ ഏറ്റവും പ്രശസ്തൻ ഗുപ്തരാജാവായിരുന്ന സമുദ്രഗുപ്ത പരാക്രമാംഗൻറെ പുത്രൻ ചന്ദ്രഗുപ്തൻ II ആണ്.
വിക്രമൻ (ധീരൻ), ആദിത്യൻ (അദിതിയുടെ മകൻ) എന്നീ‍ പദങ്ങളിൽ നിന്നാണ് വിക്രമാദിത്യൻ എന്ന പദം ഉണ്ടായത്.
അദിതി യുടെ മക്കളിൽ ഏറ്റവും പ്രശസ്തൻ സൂര്യൻ ആണ്.
അതിനാൽ വിക്രമാദിത്യൻ എന്ന പദം സൂര്യനെ കുറിക്കുന്നു.
ക്രമം എന്ന വാക്കിന്‌ കാലടി എന്നും അർത്ഥമുണ്ട്‌.
വിക്രമൻ എന്ന വാക്കിന്‌ വലിയ കാലടിയുള്ളവൻ എന്നൊരു അർത്ഥം കൂടിയുണ്ട്‌.
വിക്രമാദിത്യ കഥകൾക്ക് ഇന്നും വളരെ പ്രചാരമുണ്ട്.
കഥാപുസ്തകങ്ങളിലൂടെയും കുട്ടികൾക്കുള്ള പരമ്പരകളിലൂടെയും ഇവ ഇപ്പോഴും പ്രചരിക്കപ്പെടുന്നു.
ഇദ്ദേഹത്തിന്റെ സദസ്സിൽ നിരവധി പണ്ഢിതരുണ്ടായിരുന്നതായി കരുതപ്പെടുന്നു.
ലോകകഥാസാഹിത്യത്തിൽ ഗുണാദ്ധ്യൻറെ ബൃഹദ് കഥ, ക്ഷേമേന്ദ്രൻറെ ബൃഹദ്കഥാമഞ്ജരി, സോമദേവൻറെ കഥാസരിത് സാഗരം , വേതാളപഞ്ചവിംശതി, ശുകസപ്തതി , സിംഹാസനദ്വത്രിംശക മുതലായ കഥകൾക്ക് വലിയ സ്ഥാനമുണ്ട്.
ഇതിൽ വേതാളപഞ്ചവിംശതി, സിംഹാസനദ്വത്രിംശക എന്നിവയിലെ കഥകളുടെ പുനരാഖ്യാനങ്ങളാണ് പിൽക്കാലത്ത് വിക്രമാദിത്യകഥകൾ എന്ന പേരിൽ പ്രചരിപ്പിക്കപ്പെട്ടതെന്നു കരുതുന്നു.
ക്രിസ്ത്വബ്ദം പതിനൊന്നും പതിമൂന്നും നുറ്റാണ്ടുകൾക്കിടയിലാണ് വിക്രമാദിത്യകഥകൾ രചിക്കപ്പെട്ടിരിക്കുന്നത്.
ഈ ഐതിഹ്യകഥകൾക്ക് ആധാരമായി ഒരു ചരിത്രപുരുഷനുണ്ടായിരുന്നിരിക്കണം.
അത് ഗുപ്തരാജവംശത്തിലെ ചന്ദ്രഗുപ്തൻ രണ്ടാമനായിരിക്കാനാണ് സാദ്ധ്യത.
കാരണം ഭരണം ഏറ്റെടുത്തശേഷം ചന്ദ്രഗുപ്തൻ (രണ്ടാമൻ)  വിക്രമാദിത്യൻ എന്ന അഭിധാനം സ്വീകരിച്ചതായി ചരിത്രരേഖകളുണ്ട്.
ചരിത്രപരമായി ഇദ്ദേഹത്തിൻറെ കാലം ക്രിസ്തുവിനു ശേഷം 380 മുതൽ 415 വരെയാണെന്ന് കരുതപ്പെടുന്നു.
ഗുപ്തരാജവംശത്തിൻറെ കാലം പൊതുവേയും  ഇദ്ദേഹത്തിൻറെ ഭരണകാലം പ്രത്യേകിച്ചും ഭാരതചരിത്രത്തിലെ സുവർണ്ണ കാലഘട്ടമായാണ് ചരിത്രകാരന്മാർ ഗണിക്കുന്നത്.
അതിനാൽ ചന്ദ്രഗുപ്തൻ രണ്ടാമൻറെ വീരാപദാനങ്ങളാണ് പിൽക്കാലത്ത് വിക്രമാദിത്യകഥകളായി പ്രചരിക്കുന്നതെന്നു കരുതാം.
ചരിത്രപുരുഷനായ ചന്ദ്രഗപ്ത വിക്രമാദിത്യൻറെ സദസ്യനായി വേതാളഭട്ടൻ എന്നൊരാളുണ്ടായിരുന്നതായി ചരിത്രരേഖകളുണ്ട്.
ഈ വേതാളഭട്ടൻ മഹാമാന്ത്രികനായ ബ്രാഹ്മണനായിരുന്നുവെന്നും  അദ്ദേഹം മന്ത്രശാസ്ത്രത്തെക്കുറിച്ച് ഗ്രന്ഥമെഴുതിയിട്ടുണ്ടെന്നും തെളിവുകൾ ലഭിച്ചിട്ടുണ്ട്.
ഉജ്ജയിനി മഹാകാളീ ക്ഷേത്രത്തിലെ ജോലിക്കാരനായിരുന്നുവത്രേ ഇദ്ദേഹം.
തൻറെ മാന്ത്രികസിദ്ധികൾ കൊണ്ട് മഹാരാജാവിനെ പല പ്രതിസന്ധികളിൽ നിന്നും രക്ഷപെടുത്തിയ വേതാളഭട്ടനായിരിക്കാം കഥകളിൽ അമാനുഷികശക്തികളുള്ള വേതാളമായി പ്രത്യക്ഷപ്പെടുന്നത്.
പൂർവജന്മത്തിൽ വേതാളം ബ്രാഹ്മണനായിരുന്നുവെന്നും വിക്രമാദിത്യൻറെ ദേഹവിയോഗത്തിനു തൊട്ടു മുന്പ് അദ്ദേഹം വേതാളത്തെ ശാപമുക്തനാക്കിയെന്നും ഐതിഹ്യത്തിലുണ്ട്.
രണ്ടാം ചന്ദ്രഗുപ്തൻറെ കാലശേഷം വേതാളഭട്ടൻ തിരികെ ക്ഷേത്രത്തിൽ ജോലിയിൽ പ്രവേശിച്ചതായിരിക്കാം ഈ ഐതിഹ്യത്തിനാസ്പദമായ ചരിത്രം.
മറ്റു ചില വിക്രമാദിത്യന്മാരുടെ പേരുകൾ കൂടി ചരിത്രത്തിലുണ്ട്.
വാതാപിപുരം കേന്ദ്രമാക്കി ഭരിച്ച ചാലൂക്യവംശത്തിലെ പുലികേശി രണ്ടാമൻ റെ മകൻറെ പേര് വിക്രമാദിത്യൻ (ഒന്നാമൻ)എന്നായിരുന്നു.
ഇദ്ദേഹം ക്രിസ്തുവിനു ശേഷം 681 ൽ മരിച്ചു.
ഈ വിക്രമാദിത്യൻറെ പൗത്രനായ വിജയാദിത്യൻറെ മകൻറെ പേരും വിക്രമാദിത്യൻ (രണ്ടാമൻ) എന്നായിരുന്നു.
733 മുതൽ 745 വരെയാണ് ഇദ്ദേഹത്തിൻറെ കാലം.
ഉജ്ജയിനിലെ രാജാ‍വായ മഹേന്ദ്രാദിത്യന്റെ മകനായി പരമാര രാജവംശത്തിൽ ജനിച്ചു  എന്നു പറയുന്നുണ്ടെങ്കിലും ഇതിന് അടിസ്ഥാനമില്ല.
എങ്കിലും ഇത് ചന്ദ്രഗുപ്തൻ രണ്ടാമൻ ആണോ എന്ന കാര്യത്തിൽ ഇന്ത്യൻ ചരിത്രപണ്ഠിതന്മാർക്കിടയിൽ തീർപ്പായിട്ടില്ല.
ഭവിഷ്യ പുരാണം
ഭവിഷ്യ പുരാണത്തിൽ പറയുന്നത്, പത്തു ഹിന്ദു രാജാക്കന്മാരിൽ ശ്രേഷ്ഠനാണ് വിക്രമാദിത്യൻ.
വിക്രമാദിത്യൻ ഗന്ധർവ സേനയുടെ മകനാണ്.
അദേഹത്തിന്റെ ജനന സമയത്ത് ദേവന്മാർ പുഷ്പവൃഷ്ടി നടത്തിയതായും പറയുന്നു.
5 വയസിൽ തപസ്യ തുടങ്ങി, 12 വർഷം നീണ്ടു .
വിക്രമാദിത്യ മോട്‌വാനെ
ഇന്ത്യൻ ചലച്ചിത്രസംവിധായകനും തിരക്കഥാകൃത്തും നിർമ്മാതാവുമാണ്, വിക്രമാദിത്യ മോട്‌വാനെ .
ധൻ ധനാ ധൻ ഗോൾ , ദേവ് ഡി എന്നീ ചിത്രങ്ങൾക്ക് തിരക്കതയെഴുതിക്കൊണ്ട് ചലച്ചിത്രലോകത്തേക്ക് പ്രവേശിച്ചു.
ഉഡാൻ , ലൂട്ടേര എന്നീ ചിത്രങ്ങൾ സംവിധാനം ചെയ്തതിലൂടെ ലോകസിനിമയിൽ പ്രശസ്തനായി.
ചലച്ചിത്രം വർഷം സിനിമ സംവിധായകൻ നിർമാതാവ് രചന 2007 ധൻ ധനാ ധൻ ഗോൾ അതെ 2009 ദേവ് ഡി അതെ 2010 ഉഡാൻ അതെ അതെ 2013 ലൂട്ടേര അതെ അതെ അതെ 2014 ഹസീ തോ ഫസീ അതെ 2014 ക്വീൻ അതെ 2014 അഗ്ലി അതെ 2015 എൻ എച്ച് 10 അതെ 2015 മസാൻ അതെ 2015 ഹണ്ടർ അതെ 2015 ബോംബെ വെൽവെറ്റ് അതെ 2015 ഷാണ്ടാർ അതെ 2016 റോങ്ങ്‌ സൈഡ് രാജു അതെ 2016 ഉദ്താ പഞ്ചാബ് അതെ 2016 രാമൻ രാഘവ് 2.0 അതെ 2017 [ട്രാപ്പ്ട് അതെ 2018 മുക്കാബാസ് അതെ 2018 ഹൈ ജാക്ക് അതെ 2018 ഭാവേഷ് ജോഷി അതെ അതെ അതെ
അവലംബം ↑ http://archive.indianexpress.com/news/cannes-calling/607444 ↑ ↑ http://www.mathrubhumi.com/movies-music/news/indian-film-festival-of-melbourne-kavya-madhavan-pinneyum-movie-aamir-khan--1.2064581 ബാഹ്യകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് വിക്രമാദിത്യ മോട്‌വാനെ
വിക്രമാദിത്യൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Vikramadithyan_(film)
ലാൽജോസ് സംവിധാനത്തിൽ ദുൽഖർ സൽമാനും ഉണ്ണി മുകുന്ദനും നമിത പ്രമോദും എന്നി മുഖ്യ വേഷത്തിലഭിനയിച്ചു 2014 ൽ പുറത്തിറങ്ങിയ ചലച്ചിത്രമാണ് വിക്രമാദിത്യൻ .
പ്രണയവും പ്രതികാരവും ഇടകലർന്ന കഥയിൽ അനൂപ് മേനോൻ , ലെന , സന്തോഷ് കീഴാറ്റുർ, ജോയ് മാത്യു തുടങ്ങിയവരും അഭിനയിച്ചിരിക്കുന്നു.
നിവിൻ പോളി ഒരു അതിഥിവേഷത്തിൽ ചിത്രത്തിൽ പ്രത്യക്ഷപ്പെടുന്നുണ്ട് .
ഇക്ബാൽ കുറ്റിപ്പുറത്തിന്റേതാണ് തിരക്കഥ.
സംഗീതം ബിജിബാലിന്റേതാണ് .
ലാൽ ജോസിന്റെ ഉടമസ്ഥതയിലുളള എൽ.ജെ ഫിലിംസാണ് 2014 ജൂലൈ 25 നു പുറത്തിറങ്ങിയ ഈ വിജയചിത്രത്തിന്റെ വിതരണക്കാർ .
അഭിനേതാക്കൾ ദുൽഖർ സൽമാൻ - ആദിത്യൻ നമിത പ്രമോദ് - ദീപിക ഉണ്ണി മുകുന്ദൻ - വിക്രമൻ ഷേണായ് ലെന - ലക്ഷ്മി അനൂപ് മേനോൻ - വാസുദേവ ഷേണായ് സന്തോഷ് കീഴാറ്റൂർ- കുഞ്ഞുണ്ണി മേനോൻ ജോയ് മാത്യു -ഡോക്ടർ രാമനാഥ പൈ ചാർമിള - വിക്രമന്റെ അമ്മ നിവിൻ പോളി - ലോകേഷ് (അതിഥി വേഷം) സംഗീതം ഗാനം ഗായകർ ദൈർഘ്യം "വിക്രമാദിത്യൻ" യാസിൻ നാസർ 3:10 "മനസ്സിൻ തിങ്കളെ" ഷഹബാസ് അമൻ 3:49 "മഴനിലാ" സൌമ്യ,നജീം അർഷാദ് 3:58 "മേഘം" മധു ബാലകൃഷ്ണൻ,ജ്യോത്സ്ന 3:24 "ഒരു കൊടി" ഗണേഷ് സുന്ദരം 3:07 "ബനാ ഹർ ദിൽ കി" കൃഷ്ണ ബോങ്ങനെ 3:59 അവലംബം പുറത്തേക്കുള്ള കണ്ണികൾ വിക്രമാദിത്യൻ ഇന്റർനെറ്റ് മൂവി ഡാറ്റാബേസിൽ
ഷാർലറ്റ് ഡെസ്പാർഡ് ഇംഗ്ലീഷ് വിലാസം https://ml.wikipedia.org/wiki/Charlotte_Despard
ഒരു ആംഗ്ലോ-ഐറിഷ് സർഫറജിസ്റ്റും സോഷ്യലിസ്റ്റും സമാധാനവാദിയും സിൻ ഫെൻ ആക്ടിവിസ്റ്റും നോവലിസ്റ്റുമായിരുന്നു ഷാർലറ്റ് ഡെസ്പാർഡ് (ഫ്രഞ്ച്; 15 ജൂൺ 1844 - 10 നവംബർ 1939) വിമൻസ് ഫ്രീഡം ലീഗ്, വിമൻസ് പീസ് ക്രൂസേഡ്, ഐറിഷ് വിമൻസ് ഫ്രാഞ്ചൈസ് ലീഗ് എന്നിവയുടെ സ്ഥാപകാംഗമായിരുന്നു.
വനിതാ സാമൂഹിക, രാഷ്ട്രീയ യൂണിയൻ, ഹ്യൂമാനിറ്റേറിയൻ ലീഗ് , ലേബർ പാർട്ടി , കുമാൻ നാ എംബാൻ , കമ്മ്യൂണിസ്റ്റ് പാർട്ടി ഓഫ് ഗ്രേറ്റ് ബ്രിട്ടൺ തുടങ്ങി ജീവിതകാലം മുഴുവൻ വിവിധ രാഷ്ട്രീയ സംഘടനകളിൽ സജീവമായിരുന്നു.
ഡെസ്പാർഡിനെ നാല് തവണ ജയിലിലടച്ചു.
സ്ത്രീകളുടെ അവകാശങ്ങൾ, ദാരിദ്ര്യ ലഘൂകരണം, ലോകസമാധാനം എന്നിവയ്ക്കായി 90 കളിൽ സജീവമായി പ്രചാരണം നടത്തി.
ഷാർലറ്റ് ഫ്രഞ്ച് 1844 ജൂൺ 15 ന് എഡിൻബർഗിൽ ജനിച്ചു.
എഡിൻ‌ബർഗിലെ ക്യാമ്പ്‌ബെൽ‌ടൗണിലും 1850 മുതൽ കെന്റിലെ റിപ്പിളിലും കുട്ടിക്കാലത്ത് താമസിച്ചു.
റോയൽ നേവിയിലെ ഐറിഷ് ക്യാപ്റ്റൻ ജോൺ ട്രേസി വില്യം ഫ്രഞ്ച് (1855-ൽ അന്തരിച്ചു), മാർഗരറ്റ് ഫ്രഞ്ച്, നീ എക്ലെസ് (1865-ൽ ഭ്രാന്ത് ബാധിച്ച് മരിച്ചു )എന്നിവരുടെ മകളായിരുന്നു.
നിരവധി ഗവേണൻസുകളിലൂടെയും ഇടയ്ക്കിടെ സ്വകാര്യ സ്കൂളിൽ നിന്നും വിദ്യാഭ്യാസം നേടിയെങ്കിലും പിൽക്കാല ജീവിതത്തിൽ അവരുടെ സ്കൂൾ വിദ്യാഭ്യാസം 'സ്ലിപ്ഷോഡ്', 'ഇൻഫീരിയർ' എന്നിവയാണെന്ന് പരാതിപ്പെട്ടു.
ഡെസ്പാർഡ് എല്ലായ്പ്പോഴും അധികാരത്തെക്കുറിച്ച് സംശയാലുവായിരുന്നു.
പത്താം വയസ്സിൽ 'ഒരു സേവകനാകാൻ' ലണ്ടനിലേക്കുള്ള ട്രെയിനിൽ വീട്ടിൽ നിന്ന് ഓടിപ്പോയി.
അച്ഛൻ എഡിൻബർഗിലും പിന്നീട് യോർക്കിലും സ്ഥിരതാമസമാക്കിയതിനെ തുടർന്ന് കുടുംബം റിപ്പിൾ വിട്ടു.
ഡെസ്പാർഡിന്റെ സഹോദരൻ സർ ജോൺ ഫ്രഞ്ച് ഒന്നാം ലോകമഹായുദ്ധസമയത്ത് ഒരു പ്രമുഖ സൈനിക മേധാവിയും അയർലണ്ടിലെ ലഫ്റ്റനന്റ് പ്രഭുവും ആയിത്തീർന്നു.
പിന്നീടുള്ള ജീവിതത്തിൽ രാഷ്ട്രീയ വശങ്ങളെ എതിർത്തു.
അവർക്ക് അഞ്ച് സഹോദരിമാരും ഉണ്ടായിരുന്നു.
സഹോദരിമാരിൽ ഒരാൾ സഫ്രാജിസ്റ്റും ഫ്രാൻസിലെ യുദ്ധകാലത്ത് സ്കോട്ടിഷ് വിമൻസ് ഹോസ്പിറ്റലിൽ സേവനമനുഷ്ഠിച്ച കാതറിൻ ഹാർലി ആയിരുന്നു.
ലണ്ടനിലെ ഒരു ഫിനിഷിംഗ് സ്കൂളിൽ പഠിച്ചെങ്കിലും അവരുടെ വിദ്യാഭ്യാസമില്ലായ്മയിൽ ഡെസ്പാർഡ് ഖേദിച്ചു.
അവരുടെ രണ്ട് സഹോദരിമാരോടൊപ്പം, അവർ ജർമ്മനിയിലും പാരീസിലും (ഫ്രാങ്കോ-പ്രഷ്യൻ യുദ്ധത്തിന്റെ തുടക്കത്തിൽ അവിടെ) യാത്ര ചെയ്തു.
അതേ വർഷംതന്നെ, 1870-ൽ, അവർ ബിസിനസുകാരനായ മാക്സിമിലിയൻ കാർഡൻ ഡെസ്പാർഡിനെ വിവാഹം കഴിക്കുകയും അദ്ദേഹത്തോടൊപ്പം ഇന്ത്യയുൾപ്പെടെ ഏഷ്യയിലെ ബിസിനസ്സ് താൽപ്പര്യമുള്ള പ്രദേശങ്ങളിൽ യാത്ര നടത്തുകയും ചെയ്തു.
എന്നാൽ 1890-ൽ അദ്ദേഹം കടലിൽ വച്ച് മരിച്ചു.
ഡെസ്പാർഡ് അവരുടെ ബാക്കി ദിവസങ്ങളിൽ കറുത്ത വസ്ത്രം ധരിച്ചിരുന്നു.
ഡെസ്പാർഡിന്റെ ആദ്യ നോവൽ, ചാസ്റ്റ് ആസ് ഐസ്, പ്യൂർ ആസ് സ്നോ 1874-ൽ പ്രസിദ്ധീകരിച്ചു.
അടുത്ത പതിനാറ് വർഷത്തിനുള്ളിൽ അവർ പത്ത് നോവലുകൾ എഴുതി.
അതിൽ മൂന്നെണ്ണം ഒരിക്കലും പ്രസിദ്ധീകരിക്കപ്പെട്ടില്ല.
നിയമവിരുദ്ധം: സ്ത്രീകളുടെ വോട്ടവകാശ പ്രശ്നത്തെക്കുറിച്ചുള്ള ഒരു നോവൽ അവളുടെ സുഹൃത്തായ മേബൽ കോളിൻസുമായി ചേർന്ന് എഴുതുകയും 1908-ൽ പ്രസിദ്ധീകരിക്കുകയും ചെയ്തു.
അവൾക്ക് 46 വയസ്സുള്ളപ്പോൾ ഭർത്താവിന്റെ മരണത്തെത്തുടർന്ന്, ജീവകാരുണ്യ പ്രവർത്തനങ്ങൾ ഏറ്റെടുക്കാൻ സുഹൃത്തുക്കൾ ഡെസ്പാർഡിനെ പ്രോത്സാഹിപ്പിച്ചു.
ലണ്ടനിലെ ദാരിദ്ര്യത്തിന്റെ തോത് കണ്ട് അവൾ ഞെട്ടുകയും സമൂലമായി മാറുകയും ചെയ്തു.
ഒരു ഹെൽത്ത് ക്ലിനിക്, തൊഴിലില്ലാത്തവർക്കുള്ള സൂപ്പ് കിച്ചൺ, ഈ ചേരി പ്രദേശത്തെ യുവാക്കൾക്കും ജോലിചെയ്യുന്ന പുരുഷന്മാർക്കും വേണ്ടിയുള്ള ക്ലബ്ബുകൾ എന്നിവയുൾപ്പെടെ ബാറ്റെർസിയിലെ പാവപ്പെട്ട ആളുകളെ സഹായിക്കാൻ തന്റെ സമയവും പണവും ചെലവഴിച്ചു.
ഡെസ്പാർഡ് അവളുടെ ഒരു വെൽഫെയർ ഷോപ്പിന് മുകളിൽ ആഴ്‌ചയിൽ ഒമ്പത് എൽമ്‌സിലെ ദരിദ്ര പ്രദേശങ്ങളിലൊന്നിൽ താമസിച്ചു.
കൂടാതെ അവൾ റോമൻ കത്തോലിക്കാ മതത്തിലേക്കും പരിവർത്തനം ചെയ്തു.
1894-ൽ, അവർ ലാംബെത്ത് പാവപ്പെട്ട നിയമ യൂണിയന്റെ ഒരു പാവപ്പെട്ട നിയമ സംരക്ഷകയായി തിരഞ്ഞെടുക്കപ്പെട്ടു, 1903-ൽ ബോർഡിൽ നിന്ന് വിരമിക്കുന്നതുവരെ തുടർന്നു.
അവലംബം കൂടുതൽ വായനയ്ക്ക് An Unhusbanded Life: Charlotte Despard: suffragette, socialist, and Sinn Feiner by Andro Linklater , Hutchinson, London, 1980.
Charlotte Despard: A Biography by Margaret Mulvihill , Pandora, London, 1989.
ISBN 978-0-04-440446-0 To End All Wars: a story of loyalty and rebellion 1914–1918 by Adam Hochschild , Mariner Books, Houghton Mifflin Harcourt, Boston New York 2011.
ISBN 978-0-547-75031-6 The Scottish Suffragettes and the Press , by Sarah Pederson, Palgrave, Aberdeen, 2017.
ISBN 978-1-137-53833-8 The archives of Charlotte Despard are held at The Women's Library at the Library of the London School of Economics, ref 7CFD Archived 2021-05-17 at the Wayback Machine .
Her entry on the Orlando Project of Cambridge University Press
ഷാർലറ്റ് ബ്രോണ്ടി ഇംഗ്ലീഷ് വിലാസം https://ml.wikipedia.org/wiki/Charlotte_Bront%C3%AB ഈ ലേഖനം ഒരു അനാഥലേഖനമാണ് .
ഇംഗ്ലീഷുകാരിയായ കവയിത്രിയും നോവലിസ്റ്റുമാണ് ഷാർലറ്റ് ബ്രോണ്ടെ (ബ്രോണ്ടി)‌ (21 ഏപ്രിൽ 1816 - 31 മാർച്ച് 1855).
ബ്രോണ്ടെ സഹോദരികൾ എന്ന പേരിൽ പ്രശസ്തരായ മൂന്ന് സഹോദരിമാരിൽ മൂത്തയാളാണ് ഷാർലറ്റ്.
ആംഗലേയ ഭാഷയിലെ ജെയ്ൻ ഐർ എന്ന തന്റെ പ്രശസ്തമായ കൃതിയെഴുതിയ ഷാർലറ്റ് കറർ ബെൽ എന്ന തൂലികാ നാമവും ഉപയോഗിച്ചിരുന്നു.
1816-ൽ യോർക്ക്ഷയറിലെ തോർൺറ്റണിനാണ് ഷാർലറ്റിന്റെ ജനനം.
ഐറിഷ് ആംഗ്ലിക്കൻ വൈദികനായ പാട്രിക്ക് ബ്രോണ്ടെയുടെയും മരിയ ബ്രാൻവെലിന്റെയും ആറ് മക്കറിൽ മൂന്നാമത്തെ കുട്ടിയായിരുന്നു ഷാർലറ്റ് ബ്രോണ്ടെ.
1820-ൽ പാട്രിക്കിനെ ഹാവർത്തിൽ പെർപെച്ച്വൽ ക്യൂറേറ്റ് ആയി നിയമിച്ചപ്പോൾ ബ്രോണ്ടെ കുടുംബം അവിടേക്ക് താമസം മാറി.
ഷാർലറ്റിന്റെ അമ്മയായ മരിയ ക്യാൻസർ മൂലം 1821-ൽ മരിച്ചതിന് ശേഷം അവരുടെ സഹോദരിയായ എലിസബത്ത് ബ്രാന്വെലാണ് ആറ് കുട്ടികളെയും വളർത്തിയത്.
1824 ഓഗസ്റ്റിൽ എമിലി, മരിയ, എലിസബത്ത് എന്നീ സഹോദരിമാരോടൊപ്പം ഷാർലറ്റും ലങ്കാഷയറിലെ കോവൻ ബ്രിഡ്ജിലുള്ള ക്ലെർജി ഡോട്ടേഴ്സ് സ്കൂളിലേക്ക് വിദ്യാഭ്യാസത്തിനായി അയക്കപ്പെട്ടു.
എന്നാൽ ഈ വിദ്യാലയത്തിന്റെ മോശം അവസ്ഥയാണ് തന്റെ ആരോഗ്യത്തെയും ശാരിരിക വളർച്ചയെയും തടസ്സപ്പെടുത്തി തന്റെ സഹോദരിമാരായ മരിയയുടെയും എലിസബത്തിന്റെയും മരണത്തിനും കാരണമായത് എന്ന് ഷാർലറ്റ് വിശ്വസിച്ചിരുന്നു.
ഷാർലറ്റിന്റെ ഈ രണ്ട് സഹോദരിമാരും റ്റ്യൂബർക്കുലോസിസ് മൂലം 1825 ജൂൺ മാസത്തിൽ മരിച്ചിരുന്നു.
രചനകൾ ആദ്യകാലരചനകൾ ദ ഗ്രീൻ ഡ്വാർഫ്"
ദ ഗ്രീൻ ഡ്വാർഫ്, എ റ്റെയ്ല് ഒഫ് ദ പെർഫെക്റ്റ് റ്റെൻസ് ' റ്റെയ്ല്സ് ഒഫ് ആങ്ഗ്രിയ , 1834-ൽ എഴുതിയത് ചെറുപ്പകാലത്തെ രചനകളുടെ ഒരു സമാഹാരം സമോറാസ് എക്സൈൽ മിന ലൗറി ക്യാരലിൻ വെർനൺ നോവലുകൾ ജെയ്ൻ ഐർ , 1847-ൽ പ്രസിദ്ധീകരിക്കപ്പെട്ടത് ഷേർലി , 1849-ൽ പ്രസിദ്ധീകരിക്കപ്പെട്ടത് വിലെറ്റ് , 1853-ൽ പ്രസിദ്ധീകരിക്കപ്പെട്ടത് ദ പ്രൊഫസർ , 1857-ൽ മരണശേഷം പ്രസിദ്ധീകരിക്കപ്പെട്ടത് എമ്മ , അപൂർണ്ണം കവിതകൾ "പോയെംസ് ബൈ കറർ, എല്ലിസ്, ആന്റ് ആക്റ്റൻ ബെൽ" (1846) "സെലക്റ്റെഡ് പോയെംസ് ഒഫ് ദ ബ്രോണ്ടെസ്" (1997) അവലംബം
ഷാർലറ്റ് ഫെർഗൂസൺ-ഡേവി ഇംഗ്ലീഷ് വിലാസം https://ml.wikipedia.org/wiki/Charlotte_Ferguson-Davie
ഷാർലറ്റ് എലിസബത്ത് ഫെർഗൂസൺ-ഡേവി ഒബിഇ (1880 - 24 മാർച്ച് 1943) ഒരു ബ്രിട്ടീഷ് വൈദ്യനും സിംഗപ്പൂരിലെ ആദ്യത്തെ സ്ത്രീകളുടെയും കുട്ടികളുടെയും ക്ലിനിക്കായ സെന്റ് ആൻഡ്രൂസ് മെഡിക്കൽ മിഷന്റെയും സെന്റ് ആൻഡ്രൂ മിഷൻ ഹോസ്പിറ്റലിന്റെയും സ്ഥാപകയുമായിരുന്നു.
ഐറിഷ് ഭൌമശാസ്ത്രജ്ഞൻ എഡ്വേർഡ് ഹല്ലിന്റെ മകളായി എസെക്സിൽ ജനിച്ച ഫെർഗൂസൺ-ഡേവി പിന്നീട്  ഒരു മെഡിക്കൽ ഡോക്ടറായി.
1902-ൽ അവൾ ആംഗ്ലിക്കൻ റൈറ്റ് റെവറന്റ് ചാൾസ് ജെയിംസ് ഫെർഗൂസൺ-ഡേവിയെ വിവാഹം കഴിച്ചു.
ഫെർഗൂസൺ-ഡേവിയും ഭർത്താവും 1909-ൽ സിംഗപ്പൂരിലെത്തി .
സിംഗപ്പൂരിലേക്ക് വരുന്നതിനുമുമ്പായി അവർ ഇന്ത്യയിൽ ഒരു വൈദ്യശാസ്ത്ര മിഷനറിയായും ജോലി ചെയ്തിരുന്നു.
1913-ൽ, "ദരിദ്രരെയും അശരണരെയും" സഹായിക്കുന്നതിനായി സെന്റ് ആൻഡ്രൂ മെഡിക്കൽ മിഷൻ എന്ന സംഘടന സൃഷ്ടിക്കാൻ അവർ മുൻകയ്യെടുത്തു.
1914-ൽ അവർ രണ്ടാമത്തെ ക്ലിനിക്ക് തുറന്നു.
1921-ൽ, ഇൻ റബ്ബർ ലാൻഡ്സ്: ആൻ അക്കൗണ്ട് ഓഫ് ദി വർക്ക് ഓഫ് ചർച്ച് ഇൻ മലയ എന്ന പുസ്തകം അവർ പ്രസിദ്ധീകരിച്ചു.
1923-ൽ, സിംഗപ്പൂരിൽ , സെന്റ് ആൻഡ്രൂസ് മിഷൻ ഹോസ്പിറ്റൽ (SAMH) എന്ന പേരിൽ ആദ്യത്തെ വനിതകളുടേയും കുട്ടികളുടെയും ചികിത്സാലയം അവർ സ്ഥാപിച്ചു.
ഒന്നുമില്ലായ്കമയിൽനിന്ന് ആവശ്യമായ ഭൂമി നേടിടെയുത്ത അവർക്ക് വാസ്തുശില്പികളെക്കൊണ്ട് ജോലി ചെയ്യിക്കാനും  കഴിഞ്ഞു.
അടുത്ത വർഷം, 1924-ൽ, വെനീറൽ ഡിസീസ് ക്ലിനിക് ഉൾപ്പെടെ SAMH  ൽ ഏർപ്പെടുത്തിയിരുന്ന സേവനങ്ങൾ വിപുലീകരിച്ചു.
ഡേവി പരിശീലന ക്ലാസുകൾ സ്ഥാപിച്ചതോടൊപ്പം നഴ്‌സിംഗ്, മിഡ്‌വൈഫറി എന്നീ വിഷയങ്ങളിൽ പഠിപ്പിക്കുകയും ചെയ്തു.
ഫെർഗൂസൺ-ഡേവി 1927-ൽ ഓർഡർ ഓഫ് ദി ബ്രിട്ടീഷ് എംപയറിന്റെ ഉദ്യോഗസ്ഥയാവുകയും, അതേ വർഷം തന്നെ വിരമിക്കുകയും ചെയ്തു.
പിന്നീട് അവളും ഭർത്താവും ദക്ഷിണാഫ്രിക്കയിലേക്ക് താമസം മാറുകയം, അവിടെ ഭർത്താവ് ഫോർട്ട് ഹെയർ കോളേജിൽ ജോലി നേടുകയും ചെയ്തു.
ഫെർഗൂസൺ-ഡേവി 1943-ൽ അന്തരിച്ചു.
അവലംബം ↑ England Wales, Civil Registration Birth Index, 1837-1915 1 2 ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
ഷാർലറ്റ് റാമ്പ്ലിംഗ് ഇംഗ്ലീഷ് വിലാസം https://ml.wikipedia.org/wiki/Charlotte_Rampling
ടെസ്സ ഷാർലറ്റ് റാമ്പ്ലിംഗ് (ജനനം 5 ഫെബ്രുവരി 1945) ഒരു ഇംഗ്ലീഷ് നടിയും മോഡലും ഗായികയുമാണ്.
യൂറോപ്യൻ ആർട്ട്ഹൌസ് വിഭാഗത്തിൽ ഇംഗ്ലീഷ് , ഫ്രഞ്ച് , ഇറ്റാലിയൻ സിനിമകളിലെ അഭിനയത്തിലൂടെയാണ് അവർ കൂടുതലായി അറിയപ്പെടുന്നത്.
സ്വിംഗിംഗ് സിക്സ്റ്റീസിന്റെ (60 കളുടെ മദ്ധ്യംവരെ യു.കെ.യിൽ നടന്നിരുന്ന യുവ സാംസ്കാരിക വിപ്ലവം) യുവ ഐക്കൺ ആയിരുന്ന അവർ മോഡലിംഗിലൂടെ രംഗപ്രവേശനം നടത്തുകയും പിന്നീട് ഒരു ഫാഷൻ ഐക്കണും കാവ്യപ്രതിഭയുമായി അറിയപ്പെടുകയും ചെയ്തു.
1966 ൽ ലിൻ റെഡ്ഗ്രേവിനോടൊപ്പം ജോർജി ഗേൾ എന്ന ചിത്രത്തിൽ മെറിഡിത്തിൻറെ വേഷത്തിൽ അഭിനയിക്കുവാൻ അവർ തെരഞ്ഞെടുക്കപ്പെട്ടിരുന്നു.
താമസിയാതെ ഫ്രഞ്ച്, ഇറ്റാലിയൻ ആർട്ട്ഹൌസ് ചിത്രങ്ങളിൽ പ്രവർത്തിച്ചു.
ഇക്കാലത്ത് അഭിനയിച്ച പ്രധാന ചിത്രങ്ങളിൽ, ലുചിനോ വിസ്കോണ്ടിയുടെ ദ ഡാംന്ഡ് (1969), ലിലിയാന കാവാനിയുടെ ' ദി നൈറ്റ് പോർട്ടർ ' (1974) എന്നിവ ഉൾപ്പെട്ടിരുന്നു.
സാർഡോസ് (1974), യുപ്പി ഡൂ (1974), ഫെയർവെൽ, മൈ ലൗലി (1975), വുഡി അലനോടൊപ്പം അഭിനയിച്ച സ്റ്റാർഡസ്റ്റ് മെമ്മറീസ് (1980), പോൾ ന്യൂമാനോടൊപ്പം അഭിനയിച്ച ദ വിർഡിക്റ്റ് (1982), ലോംഗ് ലൈവ് ലൈഫ് (1984), മാക്സ്, മോൺ അമോർ (1986), എയ്ഞ്ചൽ ഹാർട്ട് (1987), ദ വിങ്ങ്സ് ഓഫ് ദി ഡോവ് (1997) എന്നിവയിലൂടെ അവർക്കു താരപരിവേഷം ലഭിച്ചു.
2002 ൽ കാബറെ ശൈലിയിൽ റിക്കോർഡ് ചെയ്ത് ' ആസ് എ വുമൺ ' എന്ന പേരിൽ  ചെയ്ത ഒരു ആൽബം അവർ പുറത്തിറക്കിയിരുന്നു.
2000 ത്തിൽ ഫ്രഞ്ച് സംവിധായകൻ ഫ്രാങ്കോയിസ് ഓസോണിന്റെ അണ്ടർ ദി സാൻഡ് (2000), സ്വിമ്മിംഗ് പൂൾ (2003), ഏഞ്ചൽ (2007) എന്നീ ചിത്രങ്ങളിൽ അഭിനയിച്ചു.
ടെലിവിഷനിൽ ഡക്സ്റ്റർ എന്ന പരമ്പരയിലെ എവ്ലിൻ വോഗൽ എന്ന കഥാപാത്രത്തിലൂടെ  അറിയപ്പെട്ടു.
2012 ൽ ഒരു പ്രൈംടൈം എമ്മി അവാർഡിനും ഒരു സ്ക്രീൻ ആക്ടേഴ്സ് ഗിൽഡ് അവാർഡിനും നാമനിർദ്ദേശം ചെയ്യപ്പെട്ടു.
റെസ്റ്റ്ലെസ് എന്ന പരമ്പരയിലെ അഭിനയത്തിനാണ് ഈ രണ്ടു നാമനിർദ്ദേശങ്ങളും ലഭിച്ചത്.
മറ്റു ടെലിവിഷൻ വേഷങ്ങളിൽ ബ്രോഡ് ചർച്ച്, ലണ്ടൻ സ്പൈ എന്നിവ ഉൾപ്പെടുന്നു.
ഇതിൽ രണ്ടാമത്തേതിന് ഒരു ഗോൾഡൻ ഗ്ലോബ്  അവാർഡിന് നാമനിർദ്ദേശം ചെയ്യപ്പെട്ടു.
2015 ലെ " 45 യേർസ് "  എന്ന ചിത്രത്തിലെ അവരുടെ പ്രകടനത്തിനു മികച്ച നടിക്കുള്ള ബെർലിൻ ഫിലിം ഫെസ്റ്റിവെൽ അവാർഡ്, മികച്ച നടിക്കുള്ള യൂറോപ്യൻ ഫിലിം അവാർഡ്, മികച്ച നടിക്കുള്ള അക്കാദമി അവാർഡിന് എന്നിവയ്ക്കു നാമനിർദ്ദേശം ചെയ്യപ്പെട്ടിരുന്നു.
2017 ൽ നടന്ന 74-ാമത് വെനീസ് ഇന്റർനാഷണൽ ഫിലിം ഫെസ്റ്റിവലിൽ മികച്ച നടിക്കുള്ള വോൾപി കപ്പ് അവാർഡ് നേടുകയുണ്ടായി.
നാല് തവണ സീസർ അവാർഡ് നാമനിർദ്ദേശം ലഭിച്ചിരുന്ന ഷാർലറ്റ്, 2001 ൽ ഒരു ഓണററി സീസർ അവാർഡും, 2002 ൽ ഫ്രാൻസിന്റെ ലിജിയൻ ഓഫ് ഓണറും കരസ്ഥമാക്കിയിരുന്നു.
2000 ൽ കലാപരമായ സംഭാവനകൾക്ക് അവർ OBE നേടുകയും 2015 ൽ യൂറോപ്യൻ ഫിലിം അവാർഡ്സിൽനിന്ന് ലൈഫ് ടൈം അച്ചീവ്മെൻറ് അവാർഡ് നേടുകയും ചെയ്കതു.
2015-ൽ, അവർ ഫ്രഞ്ച് ഭാഷയിൽ "ക്വി ജെ സൂയിസ്" ( Who I Am) എന്ന പേരിൽ തൻറെ ആത്മകഥ പുറത്തിറക്കിയിരുന്നു .
പിന്നീട് 2017 മാർച്ചിൽ പ്രസിദ്ധീകരിക്കാനായി ഇതിൻറെ ഒരു ഇംഗ്ലീഷ് പരിഭാഷയ്ക്കായി ജോലി ചെയ്തിരുന്നു.
ഒളിമ്പിക് സ്വർണ്ണ മെഡൽ ജേതാവും, ബ്രിട്ടീഷ് ആർമി ഓഫീസറുമായിരുന്ന ഗോഡ്ഫ്രെ റാമ്പ്ലിംഗ് (1909-2009), ചിത്രകാരിയായിരുന്ന ഇസബെൽ ആനി (1918-2001) എന്നിവരുടെ മകളായി എസ്സെക്സിലെ സ്റ്റർമർ എന്ന സ്ഥലത്ത അവർ ജനിച്ചു.
1964-ൽ ബ്രിട്ടനിലേയ്ക്ക് മടങ്ങിയെത്തിയതിനുമുൻപ്, ജിബ്രാൾട്ടർ , ഫ്രാൻസ് , സ്പെയിൻ എന്നിവിടങ്ങളിലായാണ് അവർ തൻറെ ബാല്യകാലം ചെലവഴിച്ചത്.
വെഴ്സായില്ലെസ്സിലെ അക്കാഡമിയെ ജീന്നെ ഡി'ആർക്കിലും ഇംഗ്ലണ്ടിലെ ഹെർട്ഫോർഡ്ഷയറിലെ ബുഷിയിലുള്ള ബോർഡിംഗ് സ്കൂളായ സെന്റ് ഹിൽഡാസ് സ്കൂളിലുമായി വിദ്യാഭ്യാസം ചെയ്തു.
അവരുടെ ഒരേയൊരു സഹോദരി സാറ 1966-ൽ 23-ആമത്തെ വയസ്സിൽ ആത്മഹത്യ ചെയ്തിരുന്നു.
അവരും സാറായും തമ്മിൽ വളരെ അടുത്ത ആത്മബന്ധമായിരുന്നു ഉണ്ടായിരുന്നത്.
കൗമാര കാലത്ത് രണ്ടുപേരും ഒരുമിച്ച ഒരു ക്യാബറേയിൽ അഭിനയിച്ചിരുന്നു.
കലാരംഗം ജോർജി ഗേൾ (1966) ദ ലോംഗ് ഡ്യൂവൽ (1967) ദ ഡാംന്ഡ് (1969) 'റ്റിസ് പിറ്റി ഷി ഈസ് എ വോർ (1971) വാനിഷിംഗ് പോയിൻറ് (1971 film) (1971) അസിലം (1972) ദ നൈറ്റ് പോർട്ടർ (1974) സർഡോസ് (1974) ലാ ചെയർ ഡി ലോർച്ചിഡീ (1975) ഫെയർവെൽ മൈ ലവ്ലി (1975) ഷെർലക് ഹോംസ് ഇൻ ന്യൂയോർക്ക് (1976) ഫോക്സ് ട്രോട്ട് (1976) ഒർക്ക (1977) സ്റ്റാർഡസ്റ്റ് മെമ്മറീസ് (1980) ദ വെർഡിക്റ്റ് (1982) ഏഞ്ചൽ ഹാർട്ട് (1987) അസ്ഫാൾട്ട് ടാംഗോ (1996) അണ്ടർ ദ സാൻറ് (2000) സ്വിമ്മിംഗ് പൂൾ (2003) ലെമ്മിംഗ് (2005) ഹെഡിംഗ് സൌത്ത് (2005) ഡെക്സ്റ്റർ (2006) ബാബിലോൺ A.D. (2008) ദ ഡച്ചസ് (2008) ദ ഐ ഓഫ് ദ സ്റ്റോം (2011) മെലാംഗളിയ (2011) ദ മിൽ ആൻറ് ദ ക്രോസ് (2011) ഐ, അന്ന (2012) 45 യേർസ് (2015) അസ്സാസിൻസ് ക്രീഡ് (2016) ദ സെൻസ് ഓഫ് ആൻ എൻഡിംഗ് (2017) ഹന്നാ (2017) റെഡ് സ്പാരോ (2018)
അവലംബം ↑ "Charlotte Rampling, fashion icon" , harpersbazaar.com; accessed 18 January 2016.
↑ Charlotte Rampling interview , out.com; accessed 1 March 2016.
↑ Smoldering Charlotte Rampling , bbcamerica.com; accessed 18 January 2016.
↑ Rampling recording , ecrannoir.fr; accessed 1 March 2016.
↑ ↑ Charlotte Rampling autobiography Archived 2016-01-19 at the Wayback Machine .
, vogue.com; accessed 1 March 2016.
↑ ↑ ↑ Rampling on her Start in Films accessed 1-18-2016 ↑ ↑ {{ cite web }} : Italic or bold markup not allowed in: | publisher= ( help ) ↑
ഷാർലറ്റ് പെർകിൻസ് ഗിൽമാൻ ഇംഗ്ലീഷ് വിലാസം https://ml.wikipedia.org/wiki/Charlotte_Perkins_Gilman
അമേരിക്കൻ ഹ്യൂമനിസ്റ്റും നോവലിസ്റ്റും ചെറുകഥ, കവിത, നോൺ ഫിക്ഷൻ എന്നിവയുടെ രചയിതാവും സാമൂഹിക പരിഷ്കരണത്തിനുള്ള പ്രഭാഷകയുമായിരുന്നു ഷാർലറ്റ് പെർകിൻസ് ഗിൽമാൻ (/ ˈɡɪlmən /; നീ പെർകിൻസ്; ജൂലൈ 3, 1860 - ഓഗസ്റ്റ് 17, 1935), ഷാർലറ്റ് പെർകിൻസ് സ്റ്റെറ്റ്സൺ എന്നും അറിയപ്പെടുന്നു.
അവർ ഒരു ഉട്ടോപ്യൻ ഫെമിനിസ്റ്റായിരുന്നു.
പാരമ്പര്യേതര സങ്കൽപ്പങ്ങളും ജീവിതശൈലിയും കാരണം ഭാവി തലമുറയിലെ ഫെമിനിസ്റ്റുകൾക്ക് അവർ ഒരു മാതൃകയായി.
നാഷണൽ വിമൻസ് ഹാൾ ഓഫ് ഫെയിമിൽ അവരെ ഉൾപ്പെടുത്തിയിരുന്നു.
പ്രസവാനന്തര മനോരോഗത്തിന്റെ കടുത്ത പോരാട്ടത്തിന് ശേഷം എഴുതിയ " ദി യെല്ലോ വാൾപേപ്പർ " എന്ന അവരുടെ അർദ്ധ-ആത്മകഥാപരമായ ചെറുകഥ ഇന്ന് അവരുടെ ഏറ്റവും മികച്ച ഓർമ്മയായി കണക്കാക്കപ്പെടുന്നു.
1860 ജൂലൈ 3 ന് കണക്റ്റിക്കട്ടിലെ ഹാർട്ട്ഫോർഡിൽ മേരി പെർകിൻസിന്റെയും (മുമ്പ് മേരി ഫിച്ച് വെസ്റ്റ്കോട്ട്) ഫ്രെഡറിക് ബീച്ചർ പെർകിൻസിന്റെയും മകളായി ഗിൽമാൻ ജനിച്ചു.
അവർക്ക് പതിനാലു മാസം പ്രായകൂടുതലുള്ള തോമസ് ആഡി എന്ന ഒരു സഹോദരൻ മാത്രമേ ഉണ്ടായിരുന്നുള്ളൂ.
കാരണം മറ്റ് കുട്ടികളെ പ്രസവിച്ചാൽ മരിക്കുമെന്ന് ഒരു വൈദ്യൻ മേരി പെർകിൻസിനെ ഉപദേശിച്ചിരുന്നു.
ഷാർലറ്റിന്റെ ശൈശവാവസ്ഥയിൽ, അവരുടെ പിതാവ് ഭാര്യയെയും മക്കളെയും ഉപേക്ഷിച്ചതിനാൽ കുട്ടിക്കാലത്തിന്റെ ബാക്കി ഭാഗം അവർ ദാരിദ്ര്യത്തിൽ ചെലവഴിച്ചു.
സ്വന്തമായി കുടുംബത്തെ പോറ്റാൻ അവരുടെ അമ്മയ്ക്ക് കഴിയാതിരുന്നതിനാൽ, പെർകിൻ‌സ് പലപ്പോഴും ഇസബെല്ലാ ബീച്ചർ ഹുക്കർ , അങ്കിൾ ടോംസ് ക്യാബിൻ രചയിതാവ് ഹാരിയറ്റ് ബീച്ചർ സ്റ്റ , വിദ്യാഭ്യാസ വിദഗ്ധയായ കാതറിൻ ബീച്ചർ തുടങ്ങി പിതാവിന്റെ അമ്മായിമാരുടെ സാന്നിധ്യത്തിലായിരുന്നു.
അവരുടെ സ്കൂൾ വിദ്യാഭ്യാസം ക്രമരഹിതമായിരുന്നു: അവൾ ഏഴ് വ്യത്യസ്ത സ്കൂളുകളിൽ പഠിച്ചു.
ആകെ നാല് വർഷത്തേക്ക്, അവർക്ക് പതിനഞ്ച് വയസ്സുള്ളപ്പോൾ അവസാനിച്ചു.
അവരുടെ അമ്മ മക്കളോട് വാത്സല്യം കാണിച്ചിരുന്നില്ല.